section_heading: Životopis
paragraph_text: Hadžimejlić je izgradio prvi privatni porodični muzej u Vukeljićima, kao i kompleks u Kaćunima koji obuhvata: Tekiju Mesudiju, Polikliniku Hadžimejlić, musafirhanu i knjižnicu. Tekija Mesudija je trenutno najveća tekija na Balkanu. Dužnost šejha Tekije Mesudije obavljao je do smrti 2009. godine. Pokrenuo je i časopis za kulturu, povijest, umjetnost i tesavvuf Kelamu'l Šifa. Ulagao je u obrazovanje, pokrenuo je aktivnost stipendiranja učenika i studenata.